PTT โชว์งบ Q2 โตกว่าเท่าตัว แตะ 2.46 หมื่นลบ. รับธุรกิจปิโตรฯ-กำไรสต๊อกน้ำมันหนุน
PTT โชว์กำไรไตรมาส 2 โตทะลักกว่าเท่าตัว แตะ 2.46 หมื่นลบ. จากปีก่อนกำไร 1.20 หมื่นลบ. รับธุรกิจปิโตรฯ-กำไรสต๊อกน้ำมันหนุน
PTT โชว์กำไรไตรมาส 2 โตทะลักกว่าเท่าตัว แตะ 2.46 หมื่นลบ. จากปีก่อนกำไร 1.20 หมื่นลบ. รับธุรกิจปิโตรฯ-กำไรสต๊อกน้ำมันหนุน
11 ส.ค. 2564

บริษัท ปตท. จำกัด (มหาชน) หรือ PTT รายงานผลการดำเนินงานงวดไตรมาส 2/2564 สิ้นสุดวันที่ 30 มิ.ย.2564 ดังนี้

โดยผลการดำเนินงานงวดไตรมาสดังกล่าวมีกำไรเพิ่มขึ้น เนื่องจากบริษัทฯ มี EBITDA เพิ่มขึ้น 58,958 ล้านบาท หรือมากกว่าร้อยละ 100 โดยหลักจากกลุ่มธุรกิจปิโตรเคมีและการกลั่น โดยเฉพาะธุรกิจปิโตรเคมีที่มีผลการดำเนินงานเพิ่มขึ้นอย่างมาก ตามส่วนต่างราคาผลิตภัณฑ์ปิโตรเคมีกับวัตถุดิบทั้งสายโอเลฟินส์และอะโรเมติกส์ที่ปรับตัวสูงขึ้น รวมถึงธุรกิจการกลั่นที่ปรับเพิ่มขึ้น ซึ่งเป็นผลจากกำไรสต๊อกน้ำมันที่เพิ่มขึ้นประมาณ 7,000 ล้านบาท เทียบกับไตรมาส 2/2563 ตามราคาน้ำมันดิบที่ปรับเพิ่มขึ้นจากสิ้นไตรมาส 1/2564 ตามสถานการณ์การแพร่ระบาดของ COVID-19 ที่มีแนวโน้มดีขึ้น
แม้ว่ากำไรขั้นต้นจากการกลั่น (Market GRM) ทรงตัวที่ 1.6 เหรียญสหรัฐฯ ต่อบาร์เรล ส่งผลให้กำไรขั้นต้นจากการกลั่นรวมผลกระทบจากสต๊อกน้ำมัน (Accounting GRM) ปรับเพิ่มขึ้นจากขาดทุน 1.6 เหรียญสหรัฐฯ ต่อบาร์เรล ในไตรมาส 2/2563 เป็นกำไร 4.4 เหรียญสหรัฐฯ ต่อบาร์เรลในไตรมาส 2/2564
ส่วนของธุรกิจสำรวจและผลิตปิโตรเลียมมีผลการดำเนินงานปรับตัวดีขึ้นจากปริมาณขายเฉลี่ยที่เพิ่มขึ้น โดยหลักจากโครงการโอมาน แปลง 61 จากการเข้าซื้อธุรกิจตามกล่าวข้างต้นและราคาขายเฉลี่ยที่เพิ่มขึ้น รวมทั้ง กลุ่มธุรกิจก๊าซธรรมชาติมีผลการดำเนินงานดีขึ้น โดยหลักจากราคาขายเฉลี่ยที่อ้างอิงราคาปิโตรเคมีและปริมาณขายเฉลี่ยที่เพิ่มขึ้นของธุรกิจโรงแยกก๊าซธรรมชาติ และจากปริมาณขายก๊าซฯ และราคาขายลูกค้าอุตสาหกรรมที่อ้างอิงราคาน้ำมันเตาที่เพิ่มขึ้นของธุรกิจจัดหาและจัดจำหน่ายก๊าซฯ
นอกจากนี้ ธุรกิจน้ำมัน มีผลการดำเนินงานเพิ่มขึ้นจากกำไรขั้นต้นที่สูงขึ้นตามราคาขายเฉลี่ยและปริมาณขายที่เพิ่มขึ้น โดยหลักจากน้ำมันอากาศยาน เนื่องจากในไตรมาส 2/2563 มีมาตรการ Lockdown ที่เข้มข้นกว่าไตรมาส 2/2564